**Lo Wei** (kinesisk: 罗維, pinyin: *Luō Wéi*; 1918–1996) var en kinesisk filmregissør og skuespiller som hadde sin storhetstid i 1970-årene. Han er mest kjent for å ha regissert *The Big Boss* og *Fist of Fury*, filmer som banet vei for karrieren til Bruce Lee. Han hadde også regi på en del de tidligste filmene med Jackie Chan.

Lo regisserte 65 filmer i løpet av karrieren. Han skrev også manus til over 30 filmer og produserte over 40. I tillegg medvirket han i over 130 filmer. Han var totalt involvert i over 170 filmproduksjoner i løpet av karrieren.

Liv og virke
------------

Lo Wei startet filmkarrieren i Shanghai under andre verdenskrig. I slutten av 1940-årene emigrerte han til Hongkong, hvor hans filmkarriere for alvor startet. Ved siden av filmroller fikk han også prøve seg bak kamera og etterhvert drev han både som regissør, manusforfatter og produsent. I 1965 signerte han kontrakt med Shaw Brothers som han lagde 17 filmer for, hovedsaklig kampsportfilmer. I 1970 gikk han til det nyetablerte Golden Harvest hvor han hadde stor suksess med de to filmene med Bruce Lee. I 1974 dannet han sitt eget filmselskap, Lo Wei Motion Picture Company, som blant annet produserte flere filmer med Jackie Chan. Hans karriere som regissør falmet i slutten av 1970-årene og i 1980-årene trakk han seg delvis tilbake fra filmbransjen. Han var kun involvert som produsent de siste årene av sin karriere.

Lo debuterte som skuespiller i 1948 i filmen *The Soul of China*. Like etter fikk han en større birolle i den kostbare produksjonen *Peking – Den forbudte by* (1948). Noen få år senere gjorde han seg bemerket som hovedrolleinnehaver i *Prisoner of Love* (1951) og *A Scholar’s Adventures* (1952). Det kan også nevnes at han hadde en birolle i *Fist of Fury* (1972). Hans siste rolle var i kriminalfilmen *Triad Story* fra 1990. 

Han regidebuterte i 1953 med *Diary of a Husband*, hvor han selv spilte hovedrollen. Bruce Lee-filmene *The Big Boss* (1971) og *Fist of Fury* (1972) vil utvilsom stå som hans mest kjente filmer. Men han oppnådde også en viss berømmelse med *New Fist of Fury* (1976), *Spiritual Kung Fu* (1978) og *Dragon Fist* (1979), alle tre med Jackie Chan i hovedrollen. 

Han debuterte som manusforfatter i *River of Romance* (*Duo qing he*) fra 1957. Her hadde han også regi og spilte hovedrollen. Det kan også nevnes at han skrev manus til de to første filmene med Bruce Lee og til flere filmer med Jackie Chan, deriblant *New Fist of Fury* (1976) og *Fearless Hyena Part II* (1983). Sistnevnte var forøvrig hans siste som manusforfatter. 

Han debuterte som filmprodusent i slutten av 1950-årene og produserte et 40-talls filmer i løpet av karrieren. Dette inkluderer titler som blant annet *New Fist of Fury* (1976), *Shaolin Wooden Men* (1976), *Snake & Crane Arts of Shaolin* (1978), *Half a Loaf of Kung Fu* (1978), *Energetic 21* (1982), *Devil Fetus* (1983), *Taoism Drunkard* (1984) og *Wizard's Curse* (1992). Hans siste var dramafilmen *Blade of Fury* fra 1993.

Lo Wei ble aldri regnet blant Hongkongs beste regissører, men han demonstrerte en bemerkelsesverdig evne til å finne og utvikle talenter. Han hadde et konfliktfylt forhold til både Bruce Lee og Jackie Chan, og var beryktet for å være fraværende under deler av innspillingene fordi han brukte å følge med på hesteløp via radio.

Referanser
----------

1. 1 2   Social Networks and Archival Context, SNAC Ark-ID w6pv6pnq, besøkt 9. oktober 2017[Hentet fra Wikidata]
2. ↑   www.avenueofstars.com.hk, type referanse nettsted, besøkt 10. august 2023[Hentet fra Wikidata]
3. ↑   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Internet Movie Database, IMDb-ID nm0516344, besøkt 21. juli 2015[Hentet fra Wikidata]
5. ↑   Hong Kong Movie DataBase, www.hkmdb.com, besøkt 19. juli 2023[Hentet fra Wikidata]
6. 1 2 3 4  «Lo Wei». *www.hkmdb.com*. Besøkt 8. august 2023.
7. 1 2  «Wei Lo | Biography, Movie Highlights and Photos». *AllMovie* **(engelsk)**. Besøkt 8. august 2023.
8. ↑  «Hong Kong Cinemagic - Lo Wei». *www.hkcinemagic.com*. Besøkt 8. august 2023.
9. ↑  «84 Mr Lo Wei». *the Avenue of Stars* **(engelsk)**. Besøkt 8. august 2023.
10. 1 2  «BLADE OF FURY (1993) review». *Asian Film Strike* **(engelsk)**. 1. februar 2012. Besøkt 9. august 2023.
11. ↑  «"Do You Believe I Could Kill You With This Knife?": Bruce Lee Was Once Involved in a Heated Confrontation With Legendary Film Director». *EssentiallySports*. 19. februar 2023. Besøkt 9. august 2023.
12. ↑  «Why The Big Boss' Original Director Wanted To Fire Bruce Lee». *ScreenRant* **(engelsk)**. 5. mars 2022. Besøkt 9. august 2023.
13. ↑  Roberts, Jeremy (24. juli 2023). «Tortured bleeder Matthew Polly distills the essence of Bruce Lee». *Medium* **(engelsk)**. Besøkt 9. august 2023.
14. ↑  «Is Fist of Fury Bruce Lee’s best film? The story behind its making». *South China Morning Post* **(engelsk)**. 20. november 2022. Besøkt 9. august 2023. «This was the film that destroyed Bruce Lee and Lo Wei’s professional relationship. There had already been issues between them on The Big Boss.»
15. ↑  «The Late One-Armed Swordsman Star Wang Yu Helped Jackie Chan Resolve A Tricky Contract Dispute In The ’70s». *8days* **(engelsk)**. Besøkt 9. august 2023.
16. ↑  Lenera, Dr (30. desember 2018). «DRAGON FIST [1978]». *Horror Cult Films* **(engelsk)**. Besøkt 20. august 2023. «As usual, Chan choreographed the fight scenes while Wei was more interested in listening to horse racing on the radio rather than directing.»
17. ↑  Lee, Linda (1989). *The Bruce Lee Story* **(engelsk)**. Black Belt Communications. s. 113. ISBN 978-0-89750-121-7.

Eksterne lenker
---------------

* (en) Lo Wei på Internet Movie Database Rediger på Wikidata

* (en) Lo Wei på Hong Kong Movie Database Rediger på Wikidata

* (da) Lo Wei på Filmdatabasen Rediger på Wikidata

* (fr) Lo Wei på Allociné Rediger på Wikidata

* (en) Lo Wei på AllMovie Rediger på Wikidata

* (en) Lo Wei hos Rotten Tomatoes Rediger på Wikidata

* (en) Lo Wei hos The Movie Database Rediger på Wikidata